钦定古今图书集成/历象汇编/岁功典/第078卷 > 念奴娇〈九日〉 袁去华
## 钦定古今图书集成/历象汇编/岁功典/第078卷 > 念奴娇〈九日〉 袁去华

一番雨过一番凉，秋入苍崖青壁。昼日多阴还又是、
重九飘零江国。瘦水粼粼，长烟袅袅，枫叶千林赤。南
山入望，为谁依旧佳色。　随分绿酒黄花，联鏕飞盖，
总龙山豪客。人世高歌狂笑外，扰扰于身何得。短发
萧萧，风吹乌帽，醉里从攲侧。明年虽健，未知何处相
忆。